text: Dømt til psykiatri efter drab 
  03 juni 2010 kl. 16.03
  En 64-årig mand dræbte i september 2008 sin kæreste i Vejle. I dag blev han dømt af et nævningeting i Kolding.
  Nævningerne afgjorde, at fængsel ikke er den rigtige sanktion til den 64-årige mand. I stedet skal han anbringes på en psykiatrisk afdeling. Samtidig skal han betale omkostninger i forbindelse med begravelsen af Maren Norsgaard, der blev dræbt ved vold mod halsen. Hun blev 60 år.
  
  Anholdt ved grænsen
  Forbrydelsen skete i en lejlighed i Havnegade. Maren Noersgaard blev fundet kvalt i sin lejlighed den 26. september efter at have været død i cirka 14 dage. 
  Politiets spor pegede på, at der har boede en person sammen med kvinden, efter at hun blev dræbt. Politiet mistænkte hendes kæreste og efterlyste ham via Interpol. 
  Manden var efterlyst i lang tid, før han blev anholdt. Det skete i marts sidste år, da han blev anholdt ved den dansk-tyske grænse.
  